«Chelsi»ning yana bir futbolchisi ochiq osmon ostidagi yurtga yo‘l oladi

«Chelsi» jamoasi hujumchisi Diyego Kosta faoliyatini Xitoy chempionatida davom ettiradi.
AS manbasi ma'lumotiga ko‘ra, ispaniyalik bu futbolchi «Tyantszin Tsyuantszyan» klubi bilan 3 yillik shartnoma borasida kelishib olgan. Tomonlar yozda transferni rasmiylashtirishadi.
Manbaning xabar berishicha, o‘tgan haftada futbolchi o‘z agenti hamrohligida osiyoliklar jamoasi vakillari bilan uchrashgandi.
Kosta Xitoy jamoasi taklifini qabul qilish orqali yiliga 30 mln yevro ishlaydi, uning «Chelsi»dagi o‘rnini«Real» futbolchisi Alvaro Morata egallashi kutilmoqda.